फॉर्मात परतला अजिंक्य रहाणे..! पहिल्याच सामन्यात झळकावलं शानदार शतक

भारतीय कसोटी संघाचा फलंदाज अजिंक्य रहाणे पुन्हा आपल्या फॉर्मात परतला आहे. मागील काही काळापासून अजिंक्य मोठी खेळी करण्यात अपयशी ठरत होता, पण आता त्याने रणजी स्पर्धेच्या पहिल्याच सामन्यात शतक ठोकले. सौराष्ट्रविरुद्धच्या सामन्यात रहाणेने संयमी खेळी करत आणि मुंबईच्या डावाला आधार देत शतक ठोकले.

काही दिवसांपूर्वी रहाणेकडून भारताच्या कसोटी संघाचे उपकर्णधारपदही काढून घेण्यात आले. त्याला कसोटी संघातून वगळण्याचीही चर्चा आहे, मात्र यादरम्यान त्याने प्रथम श्रेणी क्रिकेटमध्ये शतक ठोकून निवड समितीला विचार करण्यास भाग पाडले आहे. अजिंक्य यावेळी आयपीएलमध्ये कोलकाता नाइट रायडर्सकडून खेळताना दिसणार आहे. त्याला १ कोटींमध्ये केकेआरने आपल्या संघात स्थान दिले.